Document ID: /roh_data/filtered/fineweb-2-filterrobots_roh.jsonl.gz/35864

Il chantun Grischun sustegn la branscha turistica cun passa 1,1 milliuns francs.
Ina contribuziun speziala dad 850'000 francs survegn Grischun Vacanzas per realisar ina campagna da reclama. Quella duai carmalar giasts svizzers – che van l'enviern normalmain en l'exteriur a far vacanzas – da vegnir en il Grischun.
Reservaziun da maisas digitala
Cun stgars 294'000 francs sustegna la regenza grischuna la federaziun GastroGrischun per ses dus sistems digitals per reservar maisas. Quels permettan d'identifitgar ils giasts sco er da controllar meglier la limitaziun da plazzas pervia da Covid-19 en la gastronomia.